
4.5. sz. melléklet

BUDAPEST FŐVÁROS ÖNKORMÁNYZATA

MÓDOSÍTÁSOKKAL

EGYSÉGES SZERKEZETBE FOGLALT

ALAPÍTÓ OKIRAT

Közgyűlési határozat száma: 
Budapest Főváros Közgyűlése az 1996. évben Budapest Főváros Közgyűlése által létesített (alapított), jelenlegi nevén 4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Jurányi u. 3.) intézmény számára 603/1996. (IV. 25.) Főv. Kgy. számú határozattal kiadott és az 544/1998. (IV. 30.) Főv. Kgy. számú, az 52/2000. (I. 27.) Főv. Kgy. számú, a 406/2004. (III. 25.) Főv. Kgy. számú, 1790/2005.(VIII.31.) Főv. Kgy. számú, a 622/2006.(IV.27.) Főv. Kgy. számú,  a 1056/2007.(VI.28.) Főv. Kgy. számú és az 587/2008.(IV.24.)  Főv. Kgy. számú és a …………………… Főv. Kgy. számú határozataival módosított alapító okirata alapján, az 1993. évi LXXIX. tv. 37. § (5) bekezdése, valamint az 1992. évi XXXVIII. tv. 88. § (3) és 89. § (1) bekezdésében foglaltaknak megfelelően 2008. augusztus 31-i hatállyal az alábbi egységes szerkezetbe foglalt módosított alapító okiratot adja ki.
1. Az intézmény neve:

4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ
a) székhelye:

Budapest II., Jurányi u. 3. 

b) telephelye(i):

Budapest XIII., Visegrádi u. 39. 

c) típusa:

pedagógiai szakszolgálat 

d) OM azonosító:

101882
e) címkód:

312201
2. Az intézmény alapítója:

Budapest Főváros Önkormányzata 

Budapest V., Városház u. 9-11.
3. Az intézmény fenntartója, felügyeleti szerve:

Budapest Főváros Közgyűlése 

Budapest V., Városház u. 9-11.
4. Az intézmény illetékességi és működési köre:

Budapest 

5. Az intézmény jogállása:

Önálló jogi személy 

Részben önállóan gazdálkodó költségvetési szerv 

Önállóan rendelkezik a munkáltatói jogokkal, a személyi juttatás és a munkaadókat terhelő járulékok előirányzataival 

Gazdálkodása feladatait az Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest, II., Csalogány u. 43.) látja el.

6. Az intézmény tevékenységei

a) Az intézmény alaptevékenységei

Az intézmény tevékenységi körébe a KSH TEÁOR szerint a következők tartoznak:

8560 Oktatást kiegészítő tevékenység 

Az intézmény szakágazati besorolása:

856000 Oktatást kiegészítő tevékenység 

Az intézmény alap szakfeladata:

80521-2 Pedagógiai szakszolgálat 

Az intézmény további szakfeladatai:

55136-0 Otthoni ellátás keretében biztosított különleges (gyógypedagógiai, konduktív pedagógiai) gondozás 

Az intézmény alap, illetve speciális feladatai:
-Tanulási képességet vizsgáló szakértői és rehabilitációs tevékenység keretében az értelmi fogyatékosság, autizmus, pszichés fejlődési zavarai miatt a nevelési, tanulási folyamatban való tartós, súlyos akadályozottság szűrése, vizsgálata alapján javaslattétel a gyermek, tanuló különleges gondozás keretében történő ellátására, az ellátás módjára, formájára és helyére, az ellátáshoz kapcsolódó szakszolgálatra. 

-A különleges gondozás ellátásához szükséges feltételek meglétének vizsgálata, gyógypedagógiai tanácsadás, korai fejlesztés, fejlesztő felkészítés.
A jóváhagyott pedagógiai, szakmai program szerint az évfolyamok száma:

---

Az intézménybe felvehető maximális gyermek-, tanulólétszám:

óvodai férőhely: ---

nappali rendszerű képzés, nappali rendszerű felnőtt oktatás férőhelye: ---

nem nappali rendszerű felnőtt oktatás férőhelye: ---
bentlakásos intézményi férőhelye: --- 

b) Szakmai képzés

---

c) Alaptevékenységhez kapcsolódó kiegészítő tevékenységek

---
d) Ellátandó vállalkozási tevékenysége, mértéke:

Az intézmény az állami feladatok ellátása mellett vállalkozási tevékenységet nem folytat.

7. Az intézmény feladatellátását szolgáló önkormányzati vagyon:

Budapest 13722 hrsz-ú 2835  m2 területű, valóságban Budapest, II. kerület Jurányi u. 3. szám alatt lévő, a Fővárosi Önkormányzat tulajdonát képező korlátozottan forgalomképes felépítményes ingatlan használata. Ingatlan közös használata a Bláthy Ottó Titusz Informatikai Szakközépiskola és Gimnáziummal. 

Budapest XIII. kerület 25372/A/1 hrsz-ú 203  m2 , és a 25372/A/3 hrsz-ú 62  m2 alapterületű, valóságban Budapest, XIII. kerület Visegrádi út 39. szám alatt  lévő, a Fővárosi Önkormányzat tulajdonát képező ingatlanok használata.   

Vagyonértékű jogok, tárgyi eszközök (gépek, berendezések, felszerelések, járművek) használata leltár szerint.  

8. Az intézmény vezetőjének kinevezési rendje:

Az intézmény vezetőjét (igazgatóját) Budapest Főváros Közgyűlése pályázat útján határozott időre bízza meg. 

9. Az intézmény képviseletére jogosultak:

Az intézmény vezetője (igazgatója), valamint az általa megbízott intézményi dolgozó.

Budapest, 2008. szeptember 30. 

Főjegyző megbízásából: 



Főpolgármester megbízásából:   

Megyesné dr. Hermann Judit



Horváth Csaba   

aljegyző 





főpolgármester-helyettes
Okt.Ügyo.Köz.Alo./3.

